Aalborg Pirates kunne til guldfesten fredag offentliggøre, at de forlænger kontrakter med fire nuværende pirater.

Under fredagens guldfest i Gigantium annoncerede klubben de seneste nyheder omkring Pirates-truppen for de fremmødte fans. Festen blev skudt i gang med nyheden om, at cheftræner Garth Murray havde valgt at forlænge sin kontrakt med Aalborg Pirates, således at guld-træneren endnu en gang vil stå i spidsen af piratskibet i næste sæson. Udover en forlængelse med cheftræneren kunne klubben også annoncere, at de har valgt at forlænge med Thomas Spelling i tre år mere. - Jeg kan ikke undvære de andre spillere på holdet, sagde Thomas Spelling på scenen. Jeppe Jul Korsgaard og Tobias Ladehoff har også begge forlænget sine kontrakter med piraterne. - De to vigtigste ting for mig er holdet og at vinde. Jeg er en vinder, så det er helt klart nogle af de ting, som ligger til grund for min beslutning om at forlænge, lød det fra Jeppe Jul Korsgaard fra scenen. - I får lov til at døje med mig i to år mere indtil videre, fortalt Tobias Ladehoff fra scenen, mens han også var meget ydmyg omkring sin fantastiske sæson. Tobias Ladehoff kunne præsentere en to-årig kontrakt, hvor Jeppe Jul Korsgaard præsenterede en 3-årig kontrakt. Dermed har Aalborg Pirates altså i alt forlænget kontrakter med i alt tre af sine nuværende spillere samt sin cheftræner.